pythainlp/thai-wiki-dataset-v3 huggingface dataset:
ทีอาร์อีเอส-2บี

ทีอาร์อีเอส-2บี (หรือ เคปเลอร์-1บี) เป็นดาวเคราะห์นอกระบบที่โคจรรอบดาวฤกษ์ GSC 03549-02811 อยู่ห่างจากระบบสุริยะประมาณ 718 ปีแสง เป็นดาวเคราะห์ที่ได้รับการระบุไว้ในปี ค.ศ. 2011 เป็นที่รู้จักกันเป็นมืดที่สุดของดาวเคราะห์นอกระบบ ที่สะท้อนน้อยกว่า 1% ของแสงที่ตกกระทบนั้น ๆ มวลของดาวเคราะห์และรัศมีบ่งบอกว่ามันเป็นดาวเคราะห์ก๊าซยักษ์ที่มีส่วนประกอบเป็นกลุ่มเดียวกับที่ของดาวพฤหัสบดี ซึ่งแตกต่างจากดาวพฤหัสบดี แต่คล้ายกับหลายดาวเคราะห์ที่ตรวจพบรอบดาวอื่น ๆ ทีอาร์อีเอส-2บีตั้งอยู่ใกล้กับดาวฤกษ์ของมัน และเป็นของชั้นดาวเคราะห์ที่รู้จักกันเป็นดาวพฤหัสบดีร้อน ระบบนี้เป็นระบบภายในเขตข้อมูลของมุมมองของยานอวกาศเคปเลอร์ที่ในขณะนี้การดำเนินงาน
==อ้างอิง==
==แหล่งข้อมูลอื่น==
Host to 'Hot Jupiter' (labeled) NASA, 2009-04-16
TrES-2: Most Massive Nearby Transiting Exoplanet 
Jupiter-Sized Transiting Planet Found by Astronomers Using Novel Telescope Network 
Light curve for TrES-2b using differential photometry
กลุ่มดาวมังกร
ดาวเคราะห์นอกระบบที่ค้นพบในปี พ.ศ. 2549
ดาวเคราะห์นอกระบบ
ดาวเคราะห์ก๊าซยักษ์
ดาวพฤหัสบดีร้อน
ดับเบิลยูเอเอสพี-18บี

ดับเบิลยูเอเอสพี-18บี เป็นดาวเคราะห์นอกระบบที่น่าทึ่งคือมีระยะเวลาการโคจรที่น้อยกว่า 1 วัน มีมวลเท่ากับ 10 มวลดาวพฤหัสบดี เป็นเพียงแค่เส้นเขตแดนระหว่างดาวเคราะห์และดาวแคระน้ำตาลประมาณ 13 เท่าของมวลดาวพฤหัสบดี เนื่องจากการชะลอตัวของน้ำขึ้นน้ำลงคาดว่าจะเป็นเกลียวไปทางและในที่สุดก็รวมกับดาวฤกษ์ของมัน คือ ดับเบิลยูเอเอสพี-18 ในเวลาน้อยกว่าล้านปี ดาวเคราะห์อยู่ห่างจากดาวฤกษ์ของมันประมาณ 3.1 ล้านกิโลเมตร (1.9 ล้านไมล์) และอยู่ห่างจากโลกประมาณ 325 ปีแสง ค้นพบโดย โคล เฮลเลอร์ ศาสตราจารย์ดาราศาสตร์ฟิสิกส์ที่มหาวิทยาลัยคีลลี ในประเทศอังกฤษ
==ดูเพิ่ม==
ซุปเปอร์ดับเบิลยูเอเอสพี
== อ้างอิง ==
==แหล่งข้อมูลอื่น==
กลุ่มดาวนกฟีนิกซ์
ดาวเคราะห์นอกระบบ
ดาวเคราะห์นอกระบบที่ค้นพบในปี พ.ศ. 2552
ดาวเคราะห์ก๊าซยักษ์
ดาวพฤหัสบดีร้อน
ดับเบิลยูดับเบิลยูอี เมนอีเวนต์

ดับเบิลยูดับเบิลยูอี เมนอีเวนต์ เป็นรายการโทรทัศน์กีฬาเพื่อความบันเทิง ผลิตโดยดับเบิลยูดับเบิลยูอี และออกอากาศทางช่องไอออน เทเลวิชัน ในเครือข่ายของสหรัฐอเมริกา โดยรวมนักมวยปล้ำอาชีพจากสมาคมดับเบิลยูดับเบิลยูอี และจะเสริมรายการหลักของดับเบิลยูดับเบิลยูอี ได้แก่ รอว์ และสแมคดาวน์ กับเนื้อหาตรงพิเศษและเบื้องหลังฉาก
==อ้างอิง==
รายการโทรทัศน์ของดับเบิลยูดับเบิลยูอี
บุลินกราวนด์

บุลินกราวนด์ (Boleyn Ground) หรือที่ทั่วไปเรียกกันว่า อัปตันพาร์ก (Upton Park) เพราะสนามนี้ตั้งอยู่ที่ย่านอัปตันในกรุงลอนดอน สหราชอาณาจักร เป็นอดีตสนามฟุตบอลเหย้าของเวสต์แฮมยูไนเต็ด
== ประวัติ ==
เวสต์แฮมยูไนเต็ดได้เช่าพื้นที่ติดกับกรีนสตรีต โดยบริเวณนั้นอยู่ในการปกครองของเทศบาลเมืองอีสต์แฮม รวมไปถึงโบสถ์ของชาวโรมันคาทอลิกด้วย ในปี ค.ศ. 1912 โดยบ้านในแถบกรีนสตรีตนั้น จะถูกเก็บค่าเช่าและภาษีโดยแอนน์ บุลิน โดยบริเวณนั้นมีข่าวลือว่าถูกหลอกหลอนโดยเธอ ซึ่งเสียชีวิตจากการประหารด้วยการบั่นศีรษะ ซึ่งในแถบนั้นก็มีปราสาทบุลินอยู่ด้วย อันเป็นที่มาชื่อสนามแห่งนี้  แต่ชื่อสนามที่ผู้คนทั่วไปพูดถึง ก็คือ "อัปตันพาร์ก" เพราะเป็นที่รู้จักของคนทั่วไป ตามชื่อของย่านอัปตันในกรุงลอนดอน
ในเดือนสิงหาคม ค.ศ. 1994 เครื่องบินทิ้งระเบิด วี-1 ฟลายอิง ได้ลงจอดในบริเวณตะวันตกเฉียงใต้ของสนาม ซึ่งเหมือนเป็นการกดดันไม่ให้เล่นในบ้าน แต่ก็ทำอะไรไม่ได้ เพราะเวสต์แฮมยูไนเต็ดสามารถชนะได้ถึง 9 นัดติดต่อกัน ต่อมาในเดือนธันวาคม เวสต์แฮมยูไนเต็ดได้กลับมาเล่นในบ้านอีกครั้ง และได้แพ้ต่อทอตนัมฮอตสเปอร์ ไป 1–0 ในวันที่ ซึ่งในนัดนั้นก็เป็นสถิติของสนามอีกด้วย เนื่องจากได้จุผู้ชมถึง 42,322 คน ในฟุตบอลดิวิชัน 1 ของอังกฤษ ถัดมาในวันที่ 21 กันยายน ค.ศ. 2002 ในนัดที่พบกับแมนเชสเตอร์ซิตีในการแข่งขันพรีเมียร์ลีก ก็ได้มีการทำสถิติของสนามอีกครั้ง โดยมียอดผู้ชม 35,550 คน โดยในขณะนั้นสนามบุลินกราวนด์ได้เป็นสนามที่ติดเก้าอี้ทั้งหมดแล้ว

โดยปัจจุบันความจุของสนามอยู่ที่ 35,016 ที่นั่ง โดยทางสนามได้ปรับปรุงมาตั้งแต่ยุคสมัยปี ค.ศ. 1990 ดังนี้
ค.ศ. 1993 : อัฒจันทร์ทิศใต้ ติดที่นั่งทั้งหมด 9,000 ที่นั่ง และได้มีการเปลี่ยนชื่อเป็น "บ็อบบี มัวร์สแตนด์" ซึ่งเคยเป็นกัปตันทีมเวสต์แฮมยูไนเต็ด และเขาก็ได้เสียชีวิตในปีเดียวกัน โดยอัฒจันทร์ด้านนี้มีห้องวีไอพีและนาฬิกาดิจิทัลด้วย
ค.ศ. 1995 : อัฒจันทร์ทิศเหนือ ติดที่นั่งทั้งหมด 6,000 ที่นั่ง และถูกเปลี่ยนชื่อเป็น "เซ็นเทนารีสแตนด์" โดยปัจจุบันได้ถูกเปลี่ยนชื่อเป็น "เซอร์ เทรเวอร์ บรุกกิง สแตนด์"
ค.ศ. 2001 : อัฒจันทร์ทิศตะวันตก ติดที่นั่งทั้งหมด 15,000 ที่นั่ง และถูกเปลี่ยนชื่อเป็นด็อกเตอร์มาร์เต็นส์สแตนด์ โดยอัฒจันทร์ด้านนี้มีห้องวีไอพีที่ชั้นสองและโรงแรมเวสต์แฮมยูไนเต็ด
==นัดสุดท้าย==
เวสต์แฮมยูไนเต็ด ลงแข่งในบุลินกราวนด์เป็นครั้งสุดท้ายในนัดที่ 37 ของพรีเมียร์ลีกฤดูกาล 2015–16 ตรงกับวันที่ 11 พฤษภาคม ค.ศ. 2016 โดยเป็นฝ่ายเอาชนะ แมนเชสเตอร์ยูไนเต็ด ไปได้ 3-2 ทั้งที่เป็นฝ่ายถูกยิงตามหลังถึง 2 ครั้ง  โดยแมนออฟเดอะแมตช์ของนัดนี้คือ ดีมีทรี ปาแย็ต ก่อนที่ฤดูกาลหน้าจะย้ายไปสนามแห่งใหม่ คือ โอลิมปิกสเตเดียม ด้วยสัญญาเช่านาน 99 ปี เนื่องจากทางสโมสรได้ขายสนามและพื้นที่แห่งนี้ให้กลับกลุ่มบริษัทอสังหาริมทรัพย์ไปตั้งแต่ต้นปี ค.ศ. 2014 โดยผู้เล่นทั้งหมดรวมถึงกลุ่มผู้ฝึกสอนได้ถ่ายรูปหมู่ร่วมกันที่สนามแห่งนี้เป็นครั้งสุดท้ายเมื่อวันที่ 17 ตุลาคม ค.ศ. 2015 รวมระยะเวลาที่ใช้สนามนี้ 111 ปี
== อ้างอิง ==
==แหล่งข้อมูลอื่น==
สโมสรฟุตบอลเวสต์แฮมยูไนเต็ด
สนามฟุตบอลพรีเมียร์ลีก
สิ้นสุดในปี พ.ศ. 2559
สนามกีฬาในลอนดอน
สนามฟุตบอลในอังกฤษที่ปิดไปแล้ว
อดีตสิ่งก่อสร้างในลอนดอน
คนเริงเมือง

คนเริงเมือง เป็นนวนิยายเรื่องหนึ่งของ สุวรรณี สุคนธา ซึ่งถ่ายทอดชีวิตของพริ้ง ตัวเอกของเรื่องได้อย่างมีอรรถรสและอรรถศิลป์ ชีวิตของพริ้งซึ่งเต็มไปด้วยกิเลสตัณหา โดยไม่เคยสนใจความรู้สึกของคนอื่น ถูกเปรียบเทียบกับช้อยพี่สาวแท้ ๆ ซึ่งทั้งชีวิตมีแต่คำว่าให้ และคิดถึงความรู้สึกของคนอื่นก่อนเสมอ นอกจากนี้ เนื้อเรื่องยังเกี่ยวพันกับเหตุการณ์ทางประวัติศาสตร์สมัยสงครามโลกครั้งที่ 2 ทำให้ผู้อ่านได้เห็นภาพชีวิตความเป็นอยู่ ตลอดจนค่านิยมของคนในสมัยนั้น
นวนิยายเรื่องนี้ดัดแปลงเป็นภาพยนตร์และละครโทรทัศน์หลายรอบ
ครั้งที่5 ในปี พ.ศ. 2560 ได้นำมาสร้างเป็นละครโทรทัศน์ใช้ชื่อว่า พริ้ง คนเริงเมือง สร้างโดย บริษัทมีเดีย สตูดิโอและบริษัทนีโน่ บราเดอร์ส ออกอากาศ ทาง สถานีโทรทัศน์สีกองทัพบกช่อง 7  กำกับการแสดงโดย รัญญา ศิยานนท์ นำแสดงโดย เขตต์ ฐานทัพ,อคัมย์สิริ สุวรรณศุข,กฤษฎา สุภาพพร้อม,วัชรบูล ลี้สุวรรณ,ภูริ หิรัญพฤกษ์,พูลภัทร อัตถปัญญาพล เริ่มตอนแรกวันพฤหัสบดีที่ 13 เมษายน พ.ศ. 2560-1 มิถุนายน พ.ศ. 2560 ต่อจากละครเรื่องนักบุญทรงกลด
== การสร้าง ==
== เพลงประกอบภาพยนตร์ ==
==เพลงประกอบละคร==
==อ้างอิง==
== แหล่งข้อมูลอื่น ==
อีพริ้ง คนเริงเมือง (2523) ที่เว็บไซต์ ThaiFilmDb
พริ้ง คนเริงเมือง (2560) ช่อง 7
เรื่องย่อละครพริ้ง คนเริงเมือง (2560)
เรื่องย่อละครพริ้ง คนเริงเมือง (2560) : manager.co.th 
คนเริงเมือง (2545) ที่เว็บไซต์ mydramalist.com
คนเริงเมือง (2545) ที่เว็บไซต์ IMDB
คนเริงเมือง (2545) ที่เว็บไซต์ Moviefit
คนเริงเมือง (2545) ที่เว็บไซต์ Netflix TV Series
คนเริงเมือง (2545) ที่เว็บไซต์ The Movie Database
นวนิยายไทย
งานเขียนของ สุวรรณี สุคนธา
ภาพยนตร์ที่ออกฉายในปี พ.ศ. 2523
ภาพยนตร์โดยสหมงคลฟิล์ม
ละครโทรทัศน์ไทย
ละครที่ออกฉายในปี พ.ศ. 2560
ละครโทรทัศน์ไทยที่ออกอากาศตั้งแต่ พ.ศ. 2560
รายการโทรทัศน์ที่เริ่มออกอากาศตั้งแต่ พ.ศ. 2560
รายการโทรทัศน์ช่อง 7
ละครโทรทัศน์ทางสถานีโทรทัศน์ช่อง 7 เอชดี
ข้อมูลมหัต

ในสาขาเทคโนโลยีสารสนเทศ ข้อมูลมหัต หรือ ข้อมูลขนาดใหญ่ หรือนิยมทับศัพท์ บิ๊กเดทา, บิ๊กดาต้า (Big data)  คือชุมนุมของชุดข้อมูลที่มีขนาดและความซับซ้อนมาก จนมันยากที่จะประมวลผลได้ด้วยเครื่องมือจัดการฐานข้อมูลที่มีอยู่
ความท้าทายนี้รวมถึงการจับบันทึก การจัดเก็บ การค้นหา การแบ่งปัน การวิเคราะห์ และการวาดภาพข้อมูล
แนวโน้มของชุดข้อมูลต่าง  ๆ ที่ใหญ่ขึ้นเป็นผลจากสารสนเทศเพิ่มเติมที่ได้มาจากการวิเคราะห์ชุดข้อมูลชุดใหญ่ชุดเดียวของข้อมูลที่เกี่ยวข้องกัน เทียบกับชุดข้อมูลย่อยๆ หลายชุดที่แยกจากกันที่มีขนาดรวมกันแล้วเท่ากัน
สิ่งนี้อนุญาตให้ความเชื่อมโยงถูกค้นพบได้ เพื่อ "หาแนวโน้มทางธุรกิจ ตัดสินคุณภาพของงานวิจัย ป้องกันโรค วิเคราะห์การอ้างอิงกฎหมาย ต่อสู้กับอาชญากรรม และบอกสภาพการจราจรตามเวลาจริง"
== อ้างอิง ==
== อ่านเพิ่ม ==
== แหล่งข้อมูลอื่น ==
การจัดการข้อมูล
ข้อมูล
การพยากรณ์เทคโนโลยี
อัดดัมมาม

อัดดัมมาม (الدمام ) เป็นเมืองใหญ่ที่สุดในแคว้นตะวันออก ประเทศซาอุดีอาระเบีย  เป็นเขตที่มีน้ำมันมากที่สุดในโลก  ตั้งอยู่ใกล้อ่าวเปอร์เซีย ทางตะวันออกของประเทศ ตรงข้ามกับประเทศบาห์เรน
เมืองในประเทศซาอุดีอาระเบีย
ลาปลาตา

ลาปลาตา (La Plata) เป็นเมืองหลักของรัฐบัวโนสไอเรส ประเทศอาร์เจนตินา จากข้อมูล ค.ศ. 2001 มีประชากร 186,524 คน เมืองนี้ก่อตั้งอย่างเป็นทางการเมื่อวันที่ 19 พฤศจิกายน ค.ศ. 1882 มีการวางผังเมืองคล้ายกรุงวอชิงตันดีซี ของสหรัฐอเมริกา เป็นเมืองท่าที่มีท่าเรือขนาดใหญ่ มีการบรรจุหีบห่อเนื้อสัตว์ อุตสาหกรรมกลั่นน้ำมันและอุตสาหกรรมเคมี เคยใช้ชื่อว่า เอบาเปรอนซิตี (Eva Perón City; Ciudad Eva Perón) ระหว่างปี ค.ศ. 1952 - 1955
เมืองในประเทศอาร์เจนตินา
เอบา เปรอน

มาริอา เอบา ดัวร์เต เด เปรอน (María Eva Duarte de Perón; 7 พฤษภาคม ค.ศ. 1919 – 26 กรกฎาคม ค.ศ. 1952) เป็นผู้นำการเมืองของประเทศอาร์เจนตินา เป็นภริยาคนที่ 2 ของประธานาธิบดีฆวน เปรอน (ค.ศ. 1895–1974) และเป็นสุภาพสตรีหมายเลขหนึ่งของอาร์เจนตินาระหว่างปี ค.ศ. 1946 จนกระทั่งเสียชีวิต
เธอเกิดในหมู่บ้านโลสโตลโดส ชนบทในอาร์เจนตินา เมื่อปี ค.ศ. 1919 เป็นลูกคนสุดท้องในบรรดา 5 คน ปี ค.ศ. 1934 เมื่ออายุ 15 ปี เธอเดินทางมายังเมืองหลวงของประเทศกรุงบัวโนสไอเรส ประกอบอาชีพนักแสดงละครเวที ละครวิทยุและนักแสดงภาพยนตร์ เธอพบกับพันเอก ฆวน เปรอน เมื่อวันที่ 22 มกราคม ค.ศ. 1944 ที่บัวโนสไอเรสในงานการกุศลที่ลูนาพาร์กสเตเดียม เพื่อช่วยเหลือผู้ประสบภัยแผ่นดินไหวที่เมืองซานฆวน ประเทศอาร์เจนตินา ทั้งคู่แต่งงานในปีถัดมา ในปี ค.ศ. 1946 ฆวน เปรอนได้รับเลือกตั้งเป็นประธานาธิบดีแห่งอาร์เจนตินา
เอบา เปรอน ปรากฏในวัฒนธรรมสมัยนิยมนานาชาติ โดยมากรู้จักในละครเพลง Evita (1976)
== อ้างอิง ==
นักแสดงอาร์เจนตินา
เสียชีวิตจากมะเร็งปากมดลูก
สุภาพสตรีและสุภาพบุรุษหมายเลขหนึ่งของประเทศอาร์เจนตินา
บุคคลจากรัฐบัวโนสไอเรส
นักการเมืองอาร์เจนตินา
บิลล์ แชงคลี

วิลเลียม บิลล์ แชงคลี (William Bill Shankly) (2 กันยายน ค.ศ. 1913 - 29 กันยายน ค.ศ. 1981) อดีตนักฟุตบอลชาวสก็อตและอดีตผู้จัดการทีมสโมสรฟุตบอลลิเวอร์พูล ผู้เป็นที่รู้จักและประสบความสำเร็จสูงสุดผู้หนึ่งในประวัติศาสตร์สโมสร เคยติดทีมชาติสกอตแลนด์ 12 นัด
ในสมัยนักเตะเล่นในตำแหน่งวิงฮาร์ปฝั่งขวา (ปัจจุบันตำแหน่งนี้ยกเลิกไปแล้ว) ให้กับสโมสรฟุตบอลคาร์ไลล์ยูไนเต็ด 1 ฤดูกาล ก่อนที่จะใช้ชีวิตลูกหนังส่วนใหญ่กับสโมสรฟุตบอลเพรสตันนอร์ทเอนด์ โดยชนะเลิศเอฟเอคัพ ในฤดูกาล 1938 ก่อนชีวิตจะพลิกผันเมื่อต้องเข้ารับใช้ชาติในสังกัดกองทัพอากาศอังกฤษ ในช่วงสงครามโลกครั้งที่สอง  ก่อนประกาศเลิกการค้าแข้งอาชีพในปี ค.ศ. 1949
เขาเริ่มรับตำแหน่งผู้จัดการทีมให้กับสโมสรคาร์ไลล์ยูไนเต็ด, กริมส์บีย์ทาวน์, เวิร์กคิงตัน, ฮัดเดอส์ฟีลด์ทาวน์ ก่อนเข้ารับตำแหน่งผู้จัดการทีมลิเวอร์พูล ในปี ค.ศ. 1959
ผลงานในช่วงชีวิตผู้จัดการทีมลิเวอร์พูลของเขาจัดว่าประสบความสำเร็จอย่างสูง โดยในช่วงที่เขารับตำแแหน่งใหม่ลิเวอร์พูลยังเล่นอยู่ในลีกดิวิชั่น 2 ก่อนที่เขาจะสามารถนำลิเวอร์พูลได้แชมป์ดิวิชั่น 2 และเลื่อนชั้นสู่ลีกดิวิชั่น 1 ซึ่งเป็นลีกสูงสุดในสมัยนั้นสำเร็จ ในฤดูกาล 1962 ก่อนที่จะนำทีมคว้าแชมป์ดิวิชั่น 1 อีก 3 สมัยในเวลาต่อมา , ชนะเลิศเอฟเอคัพ 2 สมัย, เอฟเอคอมมูนิตีชีลด์ 4 สมัย, และยูฟ่าคัพ 1 สมัย ก่อนที่จะประกาศวางมือคุมทีมในปี ค.ศ. 1974 รวมระยะเวลาในการคุมทีมลิเวอร์พูลทั้งสิ้น 14 ปี ก่อนที่บ๊อบ เพสลีย์จะรับตำแหน่งผู้จัดการทีมต่อจากเขา
7 ปี ต่อมาหลังจากวางมือจากตำแหน่งผู้จัดการทีม เขาก็เสียชีวิตลงในวัย 68 ปี
==สถิติการคุมสโมสร==
บุคคลจากพื้นที่สภาอีสต์แอร์เชอร์
ปีกฟุตบอล
นักฟุตบอลชาวสกอตแลนด์
นักฟุตบอลทีมชาติสกอตแลนด์
ผู้เล่นสโมสรฟุตบอลคาร์ไลล์ยูไนเต็ด
ผู้เล่นสโมสรฟุตบอลเพรสตันนอร์ทเอนด์
ผู้จัดการทีมฟุตบอลชาวสกอตแลนด์
ผู้จัดการทีมสโมสรฟุตบอลคาร์ไลล์ยูไนเต็ด
ผู้จัดการทีมสโมสรฟุตบอลกริมส์บีทาวน์
ผู้จัดการทีมสโมสรฟุตบอลฮัดเดอส์ฟีลด์ทาวน์
ผู้จัดการทีมสโมสรฟุตบอลลิเวอร์พูล
ผู้จัดการทีมในชุดชนะเลิศยูฟ่ายูโรปาลีก
ผู้ได้รับเครื่องราชอิสริยาภรณ์โอบีอี
เลอเฟิน

เลอเฟิน (Leuven), ลูแว็ง (Louvain) หรือ เลอเวิน (Löwen) เป็นเมืองในประเทศเบลเยียมและเป็นเมืองหลวงของจังหวัดเฟลมิชบราบันต์ ตั้งอยู่บริเวณใจกลางของจังหวัด ห่างจากกรุงบรัสเซลส์ประมาณ 25 กิโลเมตร มีประชากรประมาณ 97,000 คน
เลอเฟินเป็นที่ตั้งของ Anheuser-Busch InBev บริษัทผลิตเบียร์ที่ใหญ่ที่สุดในโลก มหาวิทยาลัยคาทอลิกเลอเฟิน (Katholieke Universiteit Leuven) ซึ่งเป็นมหาวิทยาลัยที่ใหญ่และเก่าแก่ที่สุดในกลุ่มประเทศแผ่นดินต่ำ และสถาบันปรัชญาชั้นสูง (Higher Institute of Philosophy) ซึ่งมีชื่อเสียงโดยเฉพาะการเก็บรักษาผลงานของเอ็ดมุนด์ ฮัสเซิร์ล นักปรัชญาชาวเยอรมันไว้อย่างถาวร
== เมืองแฝดและเมืองพี่น้อง ==
เซร์โทเคนบอส
แรน
ลือเดนไชด์
กรากุฟ
นอกจากเมืองแฝดเหล่านี้ยังมีความสัมพันธ์ที่เป็นมิตรกับเมืองในประเทศต่างๆ ไว้ โดยทำสัญญามิตรภาพอย่างเป็นทางการกับเมืองดังนี้
ไถหนาน
สเตลเลนบอช
คริสเตียน
== แหล่งข้อมูลอื่น ==
เว็บไซต์อย่างเป็นทางการของเลอเฟิน
เมืองในประเทศเบลเยียม
จังหวัดเฟลมิชบราบันต์
เขตอาโอบะ (โยโกฮามะ)

เขตอาโอบะ  เป็นเขตหนึ่งของนครโยโกฮามะ จังหวัดคานางาวะ ณ วันที่ 1 กุมภาพันธ์ ค.ศ. 2023 มีจำนวนประชากร 310,271 คน
== แหล่งข้อมูลอื่น ==
สำนักงานเขตอาโอบะ
สถิตินครโยโกฮามะ 
อาโอบะ
ตำบลนครหลวง

ตำบลนครหลวง เป็นตำบลหนึ่งใน 12 ตำบลของอำเภอนครหลวงจังหวัดพระนครศรีอยุธยา
==  ประวัติ ==
ตำบลนครหลวง จัดตั้งขึ้นเมื่อปี พ.ศ. 2445 ที่มาของชื่อตำบลนครหลวง สันนิษฐานว่าตั้งตามชื่อของปราสาทนครหลวง ซึ่งสร้างในสมัยสมเด็จพระเจ้าปราสาททองแห่งกรุงศรีอยุธยา ในปี พ.ศ. 2174 ซึ่งสมเด็จพระเจ้าปราสาททองโปรดให้ช่างถ่ายแบบมาจากปราสาทเมืองพระนครหลวง ประเทศกัมพูชาเพื่อเป็นสถานในพระพุทธศาสนา
== การปกครองย่อย==

ตำบลนครหลวง ตั้งอยู่ใจกลางของอำเภอนครหลวง ซึ่งมีทั้งหมด 12 ตำบล การแบ่งเขตการปกครองของตำบลนครหลวง แบ่งออกเป็น 9 หมู่บ้าน คือ
หมู่ที่   1   ชื่อหมู่บ้าน   บ้านมอญ
หมู่ที่   2   ชื่อหมู่บ้าน   นครหลวง
หมู่ที่   3   ชื่อหมู่บ้าน   นครหลวง
หมู่ที่   4   ชื่อหมู่บ้าน   นครหลวง
หมู่ที่   5   ชื่อหมู่บ้าน   บ้านโพธิ์ซ้าย
หมู่ที่   6   ชื่อหมู่บ้าน   บ้านโพธิ์ซ้าย
หมู่ที่   7   ชื่อหมู่บ้าน   บ้านม่วงชุม
หมู่ที่   8   ชื่อหมู่บ้าน   บ้านสวนหลวง
หมู่ที่   9   ชื่อหมู่บ้าน   บ้านบึงบัว
== ที่ตั้งและอาณาเขต ==
ตำบลนครหลวงมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับ ตำบลแม่ลา
ทิศตะวันออก ติดต่อกับ ตำบลบ้านชุ้ง
ทิศใต้ ติดต่อกับ ตำบลปากจั่น
ทิศตะวันตก ติดต่อกับ ตำบลบางระกำ
== การปกครองส่วนท้องถิ่น ==
ท้องที่ตำบลนครหลวงประกอบด้วยองค์การบริหารส่วนท้องถิ่น 1 แห่ง ได้แก่
เทศบาลตำบลนครหลวง ครอบคลุมพื้นที่ตำบลนครหลวงทั้งตำบล บางส่วนของตำบลบางระกำ และบางส่วนของตำบลบางพระครู
==สถานที่สำคัญของตำบล==

ปราสาทนครหลวง
ที่ว่าการอำเภอนครหลวง สำนักงานเทศบาลตำบลนครหลวง
ที่ทำการองค์การบริหารส่วนตำบลนครหลวง
สำนักงานเกษตรอำเภอนครหลวง
สำนักงานสาธารณสุขอำเภอนครหลวง
บึงบัว-บึงฝรั่ง
วัดนครหลวง
วัดพร้าว
วัดห่ม
วัดกลาง
วัดเทพจันทร์ลอย
วัดโตนด
== บุคคลสำคัญ ==
พระพรหมดิลก (เอื้อน หาสธมฺโม)
พระพรหมดิลก ปริยัตินายกคณาทร บวรศาสนกิจวิธาน ศีลสมาจารนิวิฐ ตรีปิฎกบัณฑิต มหาคณิสสร บวรสังฆาราม คามวาสี  (นามสกุลกลิ่นสาลี) น.ธ.เอก, ป.ธ.9,Ph.D. พระราชาคณะเจ้าคณะรองชั้นหิรัญบัฏ,ที่ปรึกษาคณะสงฆ์วัดสามพระยา วรวิหาร แขวงวัดสามพระยา เขตพระนคร กรุงเทพมหานคร ภูมิลำเนาเดิม ณ บ้านเลขที่ 116 หมู่ที่ 6 ตำบลนครหลวง อำเภอนครหลวง จังหวัดพระนครศรีอยุธยา
==อ้างอิง==
== แหล่งข้อมูลอื่น ==
[http://www.thaitambon.com/tambon/ttambon.asp?ID=140301] 
ตำบลในจังหวัดพระนครศรีอยุธยา
อำเภอนครหลวง
กิตติคุณ แจ่มสุวรรณ

กิตติคุณ แจ่มสุวรรณ เกิดเมื่อวันที่ 9 มิถุนายน พ.ศ. 2527 เป็นนักฟุตบอลไทย เกิดที่ จังหวัดกาฬสินธุ์ ปัจจุบันเล่นให้กับหนองบัว พิชญ ในไทยลีก 2 ตำแหน่งผู้รักษาประตู
== เกียรติประวัติ ==
บุรีรัมย์ ยูไนเต็ด
ไทยลีก (1): 2554
ไทยเอฟเอคัพ (1): 2554
== อ้างอิง ==
== แหล่งข้อมูลอื่น ==
Profile at Thaipremierleague.co.th 
นักฟุตบอลชาวไทย
บุคคลจากจังหวัดกาฬสินธุ์
ผู้รักษาประตูฟุตบอลชาวไทย
ผู้เล่นสโมสรฟุตบอลทีโอที
ผู้เล่นสโมสรฟุตบอลบีบีซียู
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลราชนาวี
ผู้เล่นสโมสรฟุตบอลลำปาง
ผู้เล่นสโมสรฟุตบอลสุโขทัย
ผู้เล่นสโมสรฟุตบอลหนองบัว พิชญ
จอร์จิเย เช็ตกอวิช

จอร์จิเย เช็ตกอวิช (Đorđije Ćetković / Ђорђије Ћетковић; เกิดเมื่อวันที่ 1 มีนาคม พ.ศ. 2526) เป็นนักฟุตบอลชาวมอนเตเนโกร เกิดในพอดกอรีตซา ปัจจุบันเล่นให้กับสโมสรฟุตบอลบุรีรัมย์ ยูไนเต็ด ในไทยพรีเมียร์ลีก เล่นในตำแหน่งกองกลาง และเล่นให้กับฟุตบอลทีมชาติมอนเตเนโกร
==แหล่งข้อมูลอื่น==
Profile and stats until 2003 at Dekisa.Tripod 
ผู้เล่นสโมสรฟุตบอลบุรีรัมย์ ยูไนเต็ด
กองกลางฟุตบอล
บุคคลจากพอดกอรีตซา
นักฟุตบอลชาวมอนเตเนโกร
เริงยศ ศรีวรพงษ์พันธ์

เริงยศ ศรีวรพงษ์พันธ์ (2 พฤษภาคม พ.ศ. 2496 – ) เป็นนักกีฬาฟันดาบสากลชาวไทย ผู้ซึ่งเข้าร่วมแข่งขันในเอเป้ประเภททีม รวมถึงเซเบอร์ทั้งในประเภทบุคคลและทีมในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์, สุทธิพงษ์ สันติเทวกุล, สมชัย ตรังเจริญงาม และ เสน่ห์ เชาว์สุรินทร์
เริงยศ ศรีวรพงษ์พันธ์ เป็นศิษย์เก่าโรงเรียนเตรียมอุดมศึกษา รุ่นที่ 32 และยังเป็นตัวแทนทีมชาติไทยร่วมกับเรืออากาศเอกสุทธิพงษ์ สันติเทวกุล ในการเข้าแข่งขันฟันดาบสากลในเอเชียนเกมส์ 1974 โดยเริงยศมีตำแหน่งเป็นประธานชมรมฟันดาบพระเกี้ยวในขณะนั้น นอกจากนี้ เขายังมีบทบาทในฐานะเป็นผู้ถ่ายทอดศิลปะการซ่อมดาบเอเป้ รวมถึงเทคนิคการเดินสายไฟฟ้าที่ดาบ และแม้กระทั่งการดัดมุมดาบ การตัดหางใบดาบ ตลอดจนทำหน้าที่เป็นคณะกรรมการกีฬาฟันดาบสากลในกีฬามหาวิทยาลัยแห่งประเทศไทย ครั้งที่ 38
== อ้างอิง ==
นักฟันดาบสากลชาวไทย
นักกีฬาโอลิมปิกทีมชาติไทย
นักฟันดาบสากลในโอลิมปิกฤดูร้อน 1976
บุคคลจากโรงเรียนเตรียมอุดมศึกษา
บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
บุคคลจากกรุงเทพมหานคร
ฮิตาจิ (เมือง)

ฮิตาจิ  เป็นนครที่ตั้งอยู่ในจังหวัดอิบารากิ ประเทศญี่ปุ่น ประกาศจัดตั้งขึ้นเป็นนครเมื่อวันที่ 1 กันยายน ค.ศ. 1939 ตั้งติดกับมหาสมุทรแปซิฟิก มีจำนวนประชากรทั้งสิ้น 195,844 คน ในปี ค.ศ. 2008
ในสมัยสงครามโลกครั้งที่สอง นครฮิตาจิเป็นเป้าหมายโจมตีสำคัญของสหรัฐอเมริกา เพราะเป็นที่ตั้งของโรงงานชิ้นส่วนอุปกรณ์ไฟฟ้าถึง 6 โรง อีกทั้งยังมีเหมืองทองแดงที่มีจำนวนถึง 1 ใน 10 ของทองแดงที่มีอยู่ในญี่ปุ่น ด้วยเหตุนี้สหรัฐจึงโจมตีนครฮิตาจิในวันที่ 19 กรกฎาคม ค.ศ. 1945 ได้รับความเสียหายถึง 64.5%
== ภูมิศาสตร์ ==
ฮิตาจิตั้งอยู่ทางตอนเหนือของจังหวัดอิบารากิ มีชายฝั่งยาวติดกับมหาสมุทรแปซิฟิกทางทิศตะวันออก มีทางหลวงญี่ปุ่นหมายเลข 6 ซึ่งเป็นเส้นทางที่เชื่อมระหว่างโตเกียวกับเซ็นได วิ่งขนานไปกับชายฝั่ง มีที่ราบชายฝั่งที่แคบและเป็นแนวยาวประกอบด้วยที่อยู่อาศัยและพื้นที่ทางการค้า ในทางธรณีวิทยา ฮิตาจิตั้งอยู่บนชั้นดินยุคแคมเบรียนซึ่งมีอายุประมาณ 500 ล้านปี โดยมีเหมืองหินผลิตซีเมนต์ทางด้านทิศตะวันตกของฮิตาจิ
=== อาณาเขตติดต่อ ===
จังหวัดอิบารากิ
* ทิศเหนือ: นครทากาฮากิ
* ทิศตะวันตก: นครฮิตาจิโอตะ
* ทิศตะวันตกเฉียงใต้: นครนากะ
* ทิศใต้: หมู่บ้านโทไก
== ประชากร ==
ตามข้อมูลการสำรวจสำมะโนประชากรของญี่ปุ่น ฮิตาจิมีจำนวนประชากรสูงสุดในช่วงทศวรรษ 1980 และลดลงอย่างต่อเนื่องตั้งแต่นั้นเป็นต้นมา
== การขนส่ง ==
=== รถไฟ ===
20px บริษัทรถไฟญี่ปุ่นตะวันออก: สายโจบัง
* สถานี:  –  –  –  – 
=== ทางหลวง ===
- ทางแยกต่างระดับฮิตาจิ-มินามิโอตะ, ทางแยกต่างระดับฮิตาจิ-ชูโอ, ทางแยกต่างระดับฮิตาจิ-คิตะ
== อ้างอิง ==
== แหล่งข้อมูลอื่น ==
เว็บไซต์ทางการเทศบาลนครฮิตาจิ 
นครในจังหวัดอิบารากิ
เมืองท่าในประเทศญี่ปุ่น
เล่ห์ (ชุดไมรอน โบลิทาร์)

เล่ห์ (Fade Away) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 3 ในชุดนักสืบ ไมรอน โบลิทาร์ ฉบับภาษาอังกฤษพิมพ์ครั้งแรกโดยสำนักพิมพ์เดลล์ เมื่อปี ค.ศ. 1996 ส่วนฉบับภาษาไทย แปลโดยอริณี เมธเศรษฐ ตีพิมพ์ครั้งแรกโดยแพรวสำนักพิมพ์ เมื่อปี ค.ศ. 2006
ผลงานชิ้นนี้ได้รับ "รางวัลเอ็ดการ์ส" (Edgars Award) ประจำปี ค.ศ. 1997 ประเภท  Best Paperback Original และ "รางวัลชามัส" (Shamus Award) ในปีเดียวกัน ในประเภท BEST P.I. PAPERBACK ORIGINAL
==อ้างอิง==
นวนิยาย
หลง (ชุดไมรอน โบลิทาร์)

หลง (Deal Breaker) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนเล่มแรกในชุดนักสืบ ไมรอน โบลิทาร์ ซึ่งตัวเอกมีอาชีพเป็นตัวแทนนักกีฬา ฉบับภาษาอังกฤษ ตีพิมพ์ครั้งแรกโดยสำนักพิมพ์เดลล์ เมื่อปี ค.ศ. 1995 ฉบับภาษาไทย แปลโดยอริณี เมธเศรษฐ ตีพิมพ์ครั้งแรกเมื่อปี ค.ศ. 2005 โดยแพรวสำนักพิมพ์
งานเขียนชิ้นนี้ได้รับ "รางวัลแอนโทนี" (Anthony Award–ตั้งชื่อตาม แอนโทนี่ บูเชอร์ นักเขียวแนวลึกลับชาวอเมริกัน) ประจำปี ค.ศ. 1996 และได้เข้าชิง "รางวัลเอ็ดการ์ส" (Edgars Award–ตั้งชื่อตามเอดการ์ แอลลัน โพ ผู้มีผลงานแนวสืบสวนสอบสวนคนแรกของโลก) ในประเภท Best Paperback Original
==ตัวละคร==
ไมรอน โบลิทาร์: ประธานบริษัทตัวแทน MB Sport Reps
วินด์เซอร์ "วิน" ฮอร์น ล็อกวู้ด ที่สาม: เพื่อนสนิทของไมรอน ประธานบริษัทล็อก-ฮอร์น อินเวสต์เม้นท์สแอนด์เซคิวริตี้
เอสเปอรันซ่า ดิอาซ: เลขานุการของ MB Sport Reps เพื่อนสนิทของไมรอนและวิน
==อ้างอิง==
นวนิยาย
[בוליטר#ספרי הסדרה]
แอร์โด

แอร์โด  หรือชื่อเก่าคือ ฮกไกโดอินเตอร์เนชันนัลแอร์ไลน์  เป็นสายการบินต้นทุนต่ำสัญชาติญี่ปุ่น ให้บริการเที่ยวบินประจำระหว่างโตเกียวและฮกไกโด สำนักงานใหญ่ตั้งอยู่ที่เมืองซัปโปะโระ มีฐานบินหลักอยู่ที่ท่าอากาศยานนานาชาติโตเกียว
== ฝูงบิน ==

แอร์โดมีอากาศยานในฝูงบินดังนี้ (ข้อมูล ณ มิถุนายน 2012):
== อ้างอิง ==
==แหล่งข้อมูลอื่น==
เว็บไซต์ทางการ 
สายการบินสัญชาติญี่ปุ่น
อ
สายการบินที่ก่อตั้งในปี พ.ศ. 2541
แค้น (ชุดไมรอน โบลิทาร์)

แค้น (Back Spin) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน เป็นงานเขียนลำดับที่ 4 ในชุด ไมรอน โบลิทาร์ ฉบับภาษาอังกฤษตีพิมพ์ครั้งแรกในปี ค.ศ. 1997 โดยสำนักพิมพ์เดลล์ สำหรับฉบับภาษาไทยตีพิมพ์ครั้งแรกโดยแพรวสำนักพิมพ์ ปี ค.ศ. 2006 แปลโดยอริณี เมธเศรษฐ
==อ้างอิง==
นวนิยาย
ซ้อน (ชุดไมรอน โบลิทาร์)

ซ้อน (The Final Detail) เป็นนวนิยายแนวสืบสวนสอบสวน/ระทึกขวัญ เขียนโดย ฮาร์ลาน โคเบน งานเขียนชิ้นนี้เป็นลำดับที่ 6 ในชุด ไมรอน โบลิทาร์ ฉบับภาษาอังกฤษ ตีพิมพ์ครั้งแรกในปี ค.ศ. 1999 โดย Delacorte Press (อยู่ในเครือสำนักพิมพ์เดลล์) ส่วนฉบับภาษาไทย ตีพิมพ์ครั้งแรกในปี ค.ศ. 2007 แปลโดยอริณี เมธเศรษฐ
== อ้างอิง ==
นวนิยาย
แกล้ง (ฮาร์ลาน โคเบน)

แกล้ง (Play Dead) เป็นงานเขียนแนวอาชญกรรม เขียนโดย ฮาร์ลาน โคเบน ผลงานชิ้นนี้เป็นผลงานชิ้นแรกของเขาที่ได้รับการตีพิมพ์ ฉบับภาษาอังกฤษตีพิมพ์ครั้งแรกในเดือนมิถุนายน ปี ค.ศ. 1990 และได้รับการพิมพ์ซ้ำในปี ค.ศ. 2010 สำหรับภาษาไทย ตีพิมพ์ครั้งแรกในปี ค.ศ. 2011 โดยแพรวสำนักพิมพ์ แปลโดยมณฑารัตน์ ทรงเผ่า
==อ้างอิง==
นวนิยาย
อย่าบอกใคร

อย่าบอกใคร (Tell No One) เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2001 โดยสำนักพิมพ์เดลล์ ส่วนฉบับภาษาไทย ตีพิมพ์ครั้งแรกในปี ค.ศ. 2004 โดยแพรวสำนักพิมพ์ แปลโดยอริณี เมธเศรษฐ
นวนิยายเรื่องนี้ได้รับการดัดแปลงเป็นภาพยนตร์ฝรั่งเศสในปี ค.ศ. 2006 (ชื่อฝรั่งเศส คือ Ne le dis à personne)
==รางวัล==
หนังสือเล่มนี้ได้เข้าชิงในรางวัลต่างๆ ดังนี้
รางวัลเอ็ดการ์ส (Edgars Award)
รางวัลแอนโทนี่ (Anthony Award)
รางวัลแมคคาวิตี้ (Macavity Award)
==อ้างอิง==
นวนิยาย
โอกาสสุดท้าย (ฮาร์ลาน โคเบน)

โอกาสสุดท้าย (No Second Chance) เป็นนวนิยายแนวอาชญากรรม เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2003 โดยสำนักพิมพ์โอไรออน สำหรับภาษาไทย ตีพิมพ์ในปี ค.ศ. 2004 โดยแพรวสำนักพิมพ์ แปลโดยมณฑารัตน์ ทรงเผ่า
==อ้างอิง==
นวนิยาย
พราง (ฮาร์ลาน โคเบน)

พราง (The Woods) เป็นนวนิยายแนวลึกลับ เขียนโดย ฮาร์ลาน โคเบน ฉบับภาษาอังกฤษตีพิมพ์ครั้งแรกในปี ค.ศ. 2007 โดยสำนักพิมพ์ดั๊ตตั้น สำหรับภาษาไทย ตีพิมพ์ในปี ค.ศ. 2008 โดยแพรวสำนักพิมพ์ แปลโดยมณฑารัตน์ ทรงเผ่า
==เรื่องย่อ==
เมื่อ 20 ปีก่อน ที่ค่ายฤดูร้อน เด็กสาววัยรุ่นสี่คนถูกฆ่าตาย หนึ่งในนั้นคือเด็กสาวชื่อ คามิลล์ โคปแลนด์ ฆาตกรถูกจับเข้าคุก
20 ปีให้หลัง พอล โคปแลนด์ หรือที่เรียกกันสั้น ๆ ว่าโคป น้องชายของคามิลล์ ได้เข้าทำงานเป็นอัยการประจำเอสเซ็กส์เคาน์ตี้ รัฐนิวเจอร์ซีย์ เขากำลังเคร่งเครียดกับการว่าความคดีข่มขืนคดีหนึ่ง แต่แล้วจู่ ๆ ก็ได้รับโทรศัพท์จากตำรวจสืบสวนที่นิวยอร์ก ทางนั้นเชื่อว่าพอลสามารถช่วยให้ข้อมูลในการสืบคดีฆาตกรรมปริศนาที่ทางตำรวจหาตัวคนผิดไม่ได้ เป็นคดีที่อาจจะเกี่ยวข้องการการตายของคามิลล์ ในเวลาเดียวกัน ลูซี่ โกลด์ แฟนเก่าของพอล ผู้เป็นอาจารย์สอนอยู่ที่มหาวิทยาลัยแห่งหนึ่ง ก็ได้รับเรียงความที่นักเรียนคนหนึ่งส่งมาให้ มีเนื้อหาเกี่ยวกับเหตุการณ์ที่เกิดขึ้นในคืนฆาตกรรมเมื่อ 20 ปีก่อนโดยละเอียด
และแล้วก็เกิดการฆาตกรรมขึ้นอีกครั้ง โดยที่ผู้ตายมีส่วนเกี่ยวข้องกับคดีเมื่อ 20 ปีก่อน และที่บ้านของเขา ก็มีรายงานข่าวเกี่ยวกับพอลตัดเก็บไว้มากมาย รวมทั้งคนสนิทของเขาก็ให้การว่าผู้ตายพูดอยู่เสมอ ๆ ว่า ตอนเกิดเหตุฆาตกรรมเมื่อ 20 ปีก่อนนั้น "พอลโกหก"
==อ้างอิง==
นวนิยาย
แกมมา ซีฟิอัส เอบี

แกมม่า ซีฟิอัส เอบี เป็นดาวเคราะห์นอกระบบ อยู่ห่างประมาณ 45 ปีแสงจากโลกในกลุ่มดาวซีฟิอัส เดิมเคยเป็นที่สงสัยว่ามีดาวเคราะห์ดวงนี้อยู่ตั้งแต่ปี ค.ศ. 1988 แล้ว แต่มาได้รับการยืนยันว่าอยู่ในวงโคจรรอบดาวฤกษ์แกมมาเซเฟย์ เมื่อปี ค.ศ. 2002 ดังนั้นจึงอาจนับได้ว่าดาวเคราะห์ดวงนี้เป็นดาวเคราะห์นอกระบบดวงแรกอย่างแท้จริงที่ถูกค้นพบ
==ดูเพิ่ม==
51 Pegasi b
HD 114762 b
Iota Horologii b
PSR B1257+12 B
PSR B1257+12 C
== อ้างอิง ==
==แหล่งข้อมูลอื่น==
กลุ่มดาวซีฟิอัส
ดาวเคราะห์นอกระบบ
ดาวเคราะห์นอกระบบที่ค้นพบในปี พ.ศ. 2531
ดาวเคราะห์ก๊าซยักษ์
เมซีเย 82

เมซีเย 82 (ที่รู้จักกันดี NGC 3034, Cigar Galaxy หรือ M82) เป็นดาราจักร ที่ใกล้เคียงดาราจักรดาวกระจาย ประมาณ 12 ล้านปีแสง อยู่ในกลุ่มดาวหมีใหญ่
==อ้างอิง==
==แหล่งข้อมูลอื่น==
M82, SEDS Messier pages
M82 at Chandra
SST: Galaxy on Fire!
M82 at NASA/IPAC EXTRAGALACTIC DATABASE
ESA/Hubble images of M82
M82 The Cigar Galaxy
M82 images with 2 semiprofessional amateur-telescopes as a result of collaboration between 2 observatories
M82 at Deep Space Map
วัตถุท้องฟ้าของยูจีซี
ดาราจักรไร้รูปแบบ
กลุ่มดาวหมีใหญ่
วัตถุท้องฟ้าของเมซีเย
การเยี่ยมคารวะ

การเยี่ยมคารวะ (courtesy call) ในการทูต เป็นการพบปะอย่างเป็นทางการซึ่งทูตหรือผู้แทนรัฐหนึ่งเข้าเยี่ยมแสดงน้ำใจไมตรีต่อประมุขหรือข้าราชการอีกรัฐหนึ่ง ผู้เยี่ยมคารวะนั้นอาจเป็นประมุขแห่งรัฐ นายกรัฐมนตรี รัฐมนตรี หรือทูตก็ได้ การพบปะเช่นนี้โดยธรรมเนียมแล้วเพื่อแสดงอัธยาศัยไมตรีเชิงสัญลักษณ์มากกว่าเพื่อสนทาปราศรัยในประเด็นต่าง ๆ อย่างละเอียด
ตามธรรมดา การเยี่ยมคารวะประมุขแห่งรัฐมักกระทำ ณ วังหรือจวนของประมุข และทูตานุทูตจะพร้อมกันเข้าเยี่ยมคารวะประมุขแห่งรัฐเมื่อขึ้นปีใหม่เพื่ออวยพรในนามของรัฐตน ในบางกรณี ประมุขแห่งรัฐอาจกล่าวสุนทรพจน์เพื่อแสดงนโยบายสำหรับปีใหม่โดยรวม แล้วเอกอัครราชทูตจะรายงานสุนทรพจน์นั้นกลับไปยังรัฐตน
ในระดับเป็นทางการที่สุด เอกอัครราชทูตที่เข้าเยี่ยมคารวะประมุขแห่งรัฐอาจจำต้องแต่งเครื่องแบบทูต ชุดประจำชาติ ชุดเช้า (morning suit) หรือชุดบ่าย (white tie)
การทูต